РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 02-901/21

30. јун 2021. године

Б е о г р а д

НАРОДНА СКУПШТИНА

 Одбор за културу и информисање је, на седници одржаној 30. јуна 2021. године, обавио јавни разговор са предложеним кандидатима за члана Савета Регулаторног тела за електронске медије, у складу са чланом 11. став 8. Закона о електронским медијима („Службени гласник РС“ бр. 83/14 и 6/16 - др. закон; у даљем тексту: Закон).

У складу са чланом 156. став 3. Пословника Народне скупштине, Одбор за културу и информисање подноси

И З В Е Ш Т А Ј

 Одбор за културу и информисање закључио је да Листу кандидата за члана Савета Регулаторног тела за електронске медије, коју су, на основу члана 9. став 1. тачка 5) Закона, а у складу са чланом 10. Закона, предложила удружења филмских, сценских и драмских уметника и удружења композитора у Републици Србији, достави Народној скупштини, заједно са биографијама кандидата и њиховим изјавама да прихватају кандидатуру, јер су се стекли услови за избор једног члана Савета Регулаторног тела за електронске медије, на период од пет година.

За известиоца Одбора на седници Народне скупштине, одређена је Сандра Божић, председник Одбора.

 ПРЕДСЕДНИК

 Сандра Божић

**ЛИСТА КАНДИДАТА ЗА**

**ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Одбор за културу и информисање утврдио је Листу кандидата за члана Савета Регулатора, коју сагласно члану 9. став 1. тачка 5) Закона, предлажу **удружења филмских, сценских и драмских уметника и удружења композитора у Републици Србији**:

1. Божидар Зечевић и
2. Станко Црнобрња.